Diari Oficial de la Generalitat Valenciana


Sumari del DOGV 6248, del 19-04-2010 (2010/3948)

Informació pública de la relació de propietaris, béns i drets afectats per l'execució de les obres del «Projecte constructiu de la xarxa de plataformes reservades al transport públic a Castelló de la Plana. Fase I: tram avinguda del Mar, carrer Columbretes-camino Serradal».
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3948


Organisme emissor
:   Ajuntament de Castelló de la Plana

Tipus de document
:   Anunci

Informació pública de la relació de propietaris, béns i drets afectats per l'execució de les obres del «Projecte constructiu de la xarxa de plataformes reservades al transport públic a Castelló de la Plana. Fase I: tram avinguda del Mar, carrer Columbretes-camino Serradal». [2010/3948]  
La Junta de Govern Local de l'Ajuntament de Castelló de la Plana, en sessió celebrada el dia 18 de març de 2010, va adoptar el següent acord:  
«Vist l'expedient que s'està tramitant per a obtenir els terrenys necessaris per a dur a terme les obres del projecte constructiu de la xarxa de plataformes reservades al transport públic a Castelló de la Plana. Fase I, tram carrer de les Columbretes-Serradal i els següents,  
Antecedents  
1. En data de 16 de febrer de 2009, el director general de Transport, Ports i Costes de la Conselleria d'Infraestructures i Transports de la Generalitat Valenciana va aprovar el Projecte de construcció de la xarxa de plataformes reservades al transport públic a Castelló de la Plana. Fase I, tram: carrer de les Columbretes- camí Serradal, que inclou un annex d'expropiacions. Aquest projecte forma part del Pla de Transports de Castelló de la Plana i el seu entorn elaborat per la Conselleria d'Infraestructures i Transports entre 2001 i 2003.  
2. Segons consta en l'informe emés pels serveis tècnics municipals, el projecte constructiu de la xarxa de plataformes reservades al transport públic a Castelló de la Plana, discorre en tot el seu trajecte per vials públics municipals, així qualificats pel Pla General d'Ordenació Urbana de Castelló de la Plana aprovat l'1 de març de 2000 i ratificat en la seua vigència per resolució de la Conselleria de Medi Ambient, Aigua, Urbanisme i Habitatge de data 28 de gener de 2010, per tant, el projecte és compatible amb el planejament urbanístic.  
3. Per a realitzar les obres del projecte al·ludit, l'Ajuntament de Castelló de la Plana ha de posar a disposició de la Conselleria d'Infraestructures i Transports els terrenys pels quals discorrerà el tram. En algun dels trams afectats pel Projecte constructiu de la xarxa de plataformes reservades al transport públic a Castelló de la Plana. Fase I, tram: carrer de les Columbretes-camí Serradal els terrenys afectats no són encara de titularitat municipal per la qual cosa és necessari expropiar-los.   
4. La legitimitat per a expropiar els terrenys afectats pel Pla General a via pública l'obté l'Ajuntament en la declaració d'utilitat pública implícitament continguda en el Pla.   
5. Hi ha en l'expedient informe emés per l'assessora jurídica de Planejament i Gestió Urbanística del qual es desprén que el projecte constructiu que defineix les obres a realitzar i segons els qual s'han de determinar quins són els terrenys que cal expropiar ha sigut aprovat i serà executat per la Conselleria d'Infraestructures i Transports i és el document que ha de servir de base a l'ajuntament per a aprovar el projecte d'expropiació.  
6. Hi ha en l'expedient una reserva de crèdit de 305.135,95 € per a adquirir els terrenys necessaris.  
7. La tècnica d'administració general del Negociat Administratiu de Planejament i Gestió ha emés un informe sobre la procedència d'exposar al públic la relació de béns i drets afectats per aquesta expropiació i efectuar el corresponent assenyalament per a ocupar els terrenys.  
Tenint en compte que:  
I. L'article 9 i següents de la Llei d'Expropiació Forçosa, de 16 de desembre de 1954, en que s'estableix que per a procedir a l'expropiació forçosa serà indispensable la prèvia declaració d'utilitat pública o interés social així com la necessitat d'ocupació dels béns o adquisició de drets que siguen estrictament indispensables per al fi de l'expropiació.  
II. Segons l'article 109 de l'esmentada Llei Urbanística Valenciana, l'aprovació dels plans i programes implicarà la declaració d'utilitat pública de les obres i la necessitat ocupació dels béns, els drets i els interessos patrimonials legítims que siguen necessaris per a la seua execució als efectes d'expropiació o imposició de servituds.  
III. En la disposició addicional segona de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, es declara la necessitat urgent d'ocupació dels béns i drets afectats d'expropiació forçosa com a conseqüència de l'execució de les obres del Projecte de construcció de la xarxa de plataformes reservades al transport públic a Castelló de la Plana. Fase I, tram: carrer de les Columbretes-Serradal.  
IV. L'article 52 de la Llei de 16 de desembre de 1954, d'Expropiació Forçosa, regula el procediment que cal seguir quan hi ha declaració d'urgent ocupació dels béns afectats per l'expropiació forçosa.  
V. De l'article 127.1.d de la Llei Reguladora de les Bases de Règim Local es desprén que correspon a la Junta de Govern Local les aprovacions de, entre altres, els instruments de gestió.  
En relació amb tot això, vistos els preceptes esmentats, l'informe del coordinador general de l'Àrea de Govern de Desenvolupament Sostenible de la Ciutat, l'informe de l'assessora jurídica de Planejament i Gestió Urbanística i l'informe de la tècnica d'administració general del Negociat Administratiu de Planejament i Gestió conformat per l'assessora jurídica de Planejament i Gestió que figuren en l'expedient, a proposta de la comissió d'estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1r. Exposar al públic durant el termini de 15 dies la relació de propietàries i propietaris, béns i drets afectats per l'execució de les obres del Projecte constructiu de la xarxa de plataformes reservades al transport públic a Castelló. Fase I, tram carrer de les Columbretes-Serradal, a fi que puguen esmenar-s'hi possibles errors.  
2n. Notificar a les persones afectades el dia i hora en què ha d'alçar-se l'acta prèvia a l'ocupació amb una antelació mínima de 8 dies.»  
En l'esmentada relació figura afectades per les mencionades obres les finques que a continuació es detallen:  
  
\* \* \* \* \* \* \* \* \* \* \*  
  
La qual cosa es fa pública a fi que durant el termini de 15 dies comptats a partir de l'endemà de la publicació del present anunci, puguen aportar-hi les dades oportunes per a rectificar possibles errors en la seua descripció, a les oficines de la Secció de Desenvolupament Urbanístic d'aquest Ajuntament, situades en l'avinguda dels Germans Bou núm. 16, pis 3r, de dilluns a divendres de 09.00 a 14.00 hores.  
Castelló de la Plana, 24 de març de 2010.- L'alcalde: Alberto Fabra Part.